Rundkollen naturreservat

Rundkollen naturreservat ligger helt nord i Nittedal kommune, på Romeriksåsene vest mot Hakadal. Berggrunnen er kvartsrik og vegetasjonen er triviell. Fattig blåbærgranskog er vanligste vegetasjonstype, men på de mest grunnlendte partiene vokser furuskog med mye røsslyng og skinntryte i skogbunnen. Skogen er meget gammel, med stort innslag av gadd og læger. Formålet med fredningen er å bevare et variert barskogområde som er lite påvirket av menneskelig aktivitet. Referanser